rejauldu/bengali-wikipedia huggingface dataset:
ডেব্রা লিন উইঙ্গার (জন্ম ১৬ মে ১৯৫৫) হলেন একজন মার্কিন অভিনেত্রী। তিনি অ্যান অফিসার অ্যান্ড আ জেন্টলম্যান (১৯৮২), টার্মস অব এন্ডিয়ারমেন্ট (১৯৮৩), ও শ্যাডোল্যান্ডস (১৯৯৩) চলচ্চিত্রে অভিনয়ের জন্য তিনবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তিনি টার্মস অব এন্ডিয়ারমেন্ট চলচ্চিত্রে তার কাজের জন্য শ্রেষ্ঠ অভিনেত্রী বিভাগে ন্যাশনাল সোসাইটি অব ফিল্ম ক্রিটিকস পুরস্কার এবং আ ডেঞ্জারাস ওম্যান (১৯৯৩) চলচ্চিত্রে অভিনয়ের জন্য টোকিও আন্তর্জাতিক চলচ্চিত্র উৎসব থেকে শ্রেষ্ঠ অভিনেত্রীর পুরস্কার অর্জন করেন। তার অভিনীত অন্যান্য চলচ্চিত্র হল আরবান কাউবয় (১৯৮০), লিগ্যাল ইগলস (১৯৮৬), ব্ল্যাক উইডো (১৯৮৭), বিট্রেইয়েড (১৯৮৮), দ্য শেল্টারিং স্কাই (১৯৯০), ফরগেট প্যারিস (১৯৯৫), ও রেচেল গেটিং ম্যারিড (২০০৮)। ২০১২ সালে ডেভিড ম্যামেটের দি অ্যানার্কিস্ট মঞ্চনাটক দিয়ে তার ব্রডওয়ে মঞ্চে অভিষেক ঘটে। ২০১৪ সালে তিনি ট্রানসিলভানিয়া আন্তর্জাতিক চলচ্চিত্র উৎসব থেকে আজীবন সম্মাননা অর্জন করেন।  প্রারম্ভিক জীবন ডেব্রা লিন উইঙ্গার ১৯৫৫ সালের ১৬ই মে ওহাইও অঙ্গরাজ্যের ক্লিভল্যান্ড হাইটসে এক গোড়া ইহুদি পরিবারে জন্মগ্রহণ করেন। তার পিতা রবার্ট উইংর মাংস মোড়ককারী এবং মাতা রুথ (বিবাহপূর্ব ফেল্ডার) অফিস ব্যবস্থাপক। তিনি দীর্ঘকাল বিভিন্ন সাক্ষাৎকারে বলে এসেছেন যে তিনি ইসরায়েলি কিববুৎজে স্বেচ্ছাসেবক হিসেবে কাজ করেছেন, মাঝে মাঝে এও বলেছেন তিনি ইসরায়েল প্রতিরক্ষা বাহিনীতেও প্রশিক্ষণ লাভ করেছেন, কিন্তু ২০০৮ সালে এক সাক্ষাৎকারে তিনি বলে তিনি কেবল কিববুৎজে সাধারণ এক যুব সফরে গিয়েছিলেন। ১৮ বছর বয়সে মার্কিন যুক্তরাষ্ট্রে ফেরার পর তিনি গাড়ি দুর্ঘটনার সম্মুখীন হন এবং সেরেব্রাল হেমোরেজে ভোগেন; এর ফলে ১০ মাস আংশিক পঙ্গু ও অন্ধ ছিলেন, এবং বলা হয়েছিল যে তিনি আর কখনো চোখে দেখবেন না। এই সময়ে তিনি সিদ্ধান্ত নেন যদি তিনি আরোগ্য লাভ করেন, তবে তিনি ক্যালিফোর্নিয়া চলে যাবেন এবং অভিনেত্রী হবেন।  তথ্যসূত্র  বহিঃসংযোগ     বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ক্লিভল্যান্ডের অভিনেত্রী বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:হার্ভার্ডের ফেলো বিষয়শ্রেণী:ইসরায়েলে মার্কিন প্রবাসী বিষয়শ্রেণী:হার্ভার্ড সভ্য বিষয়শ্রেণী:অডিওবই পাঠক বিষয়শ্রেণী:২১শ শতাব্দীর মার্কিন ইহুদি
মার্কোস নিকোলাস সেনেসি বারোন (, ; জন্ম: ১০ মে ১৯৯৭; মার্কোস সেনেসি নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব বোর্নমাথ এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৭ সালে, সেনেসি আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২২ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন মার্কোস নিকোলাস সেনেসি বারোন ১৯৯৭ সালের ১০ই মে তারিখে আর্জেন্টিনার কোনকোর্দিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সেনেসি আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ৪ ম্যাচে অংশগ্রহণ করেছেন।  ২০২২ সালের ৫ই জুন তারিখে, ২৫ বছর ও ২৬ দিন বয়সে, বাম পায়ে ফুটবল খেলায় পারদর্শী সেনেসি এস্তোনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2022/06/05/world/friendlies/argentina/estonia/3792024/ উক্ত ম্যাচের ৬২তম মিনিটে রক্ষণভাগের খেলোয়াড় লিসান্দ্রো মার্তিনেসের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/freundschaft-2022-juni-argentinien-estland/ ম্যাচে তিনি ২৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3826305 ম্যাচটি আর্জেন্টিনা ৫–০ গোলের ব্যবধানে জয়লাভ করেছিল।https://www.national-football-teams.com/matches/report/34941/Argentina_Estonia.html আর্জেন্টিনার হয়ে অভিষেকের বছরে সেনেসি সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০২২  ১  ০ সর্বমোট  ১  ০  তথ্যসূত্র  বহিঃসংযোগ                 বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:ফেইয়ানর্টের খেলোয়াড় বিষয়শ্রেণী:এএফসি বোর্নমাথের খেলোয়াড় বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:সান লোরেন্সো আলমাগ্রোর খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কোনকোর্দিয়ার (এন্ত্রে রিওস) ফুটবলার
হরিমোহন ঘোষ কলেজ ভারতের পশ্চিমবঙ্গ অঙ্গরাজ্যের রাজধানী কলকাতার গার্ডেনরিচ অঞ্চলে অবস্থিত একটি প্রাক-স্নাতক কলেজ। এই কলেজ ১৯৬৩ খ্রিস্টাব্দে স্থাপিত হয়েছে, এবং কলকাতা বিশ্ববিদ্যালয় কর্তৃক অধিভুক্ত।   বিভাগসমূহ   বিজ্ঞান   রসায়ন  পদার্থবিদ্যা  গণিত  শারীরবিদ্যা  উদ্ভিদবিদ্যা   কলা ও বাণিজ্য   বাংলা  ইংরেজি  উর্দু  ইতিহাস  রাষ্ট্রবিজ্ঞান  অর্থনীতি  শিক্ষাবিজ্ঞান  বাণিজ্য   স্বীকৃতি  হরিমোহন ঘোষ কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃতিপ্রাপ্ত একটি কলেজ।    ছাত্র রাজনীতিতে পুলিশ আধিকারিকের মৃত্যু   ২০১৩ খ্রিস্টাব্দের ১১ ফেব্রুয়ারি হরিমোহন ঘোষ কলেজ প্রচারের আলোয় এসেছিল, যখন কলকাতা পুলিশের অ্যাসিস্ট্যান্ট সাব-ইন্সপেক্টর তাপস চৌধুরি কলেজের ছাত্র সংসদ নির্বাচনের প্রস্তুতি চলাকালে গুলিবিদ্ধ হয়ে মৃত্যুমুখে পতিত হন। এবিপি আনন্দের লাইভ টিভি ফুটেজ দেখিয়েছিল যে, শেখ সুহান বন্দুক থেকে ফায়ারিং করছে, যে কিনা ঘটনাস্থলে যথেষ্ট পুলিশ হাজির থাকা সত্ত্বেও পালিয়ে যেতে সক্ষম হয়েছিল।   কলেজের গভর্নিং বডির সভাপতি তথা তৃণমূল কংগ্রেসের মন্ত্রী ফিরহাদ হাকিম প্রাথমিকভাবে ইঙ্গিত করেন যে, এই ফায়ারিংয়ের পিছনে কংগ্রেস গুন্ডাদের হাত আছে।  কিন্তু টিভি ফুটেজ প্রকেশের পর এই ধারণা বদলে যায় এবং এটা নির্ধারিত হয় যে, কলেজে বন্দুক চালিয়েছিল যে শেখ সুহান, সে হল তৃণমূল পৌরপিতার সহায়ক মহম্মদ ইকবালের (মুন্না) ভাইপো।  মুন্না পরবর্তীতে দেহরি-সোন থেকে গ্রেফতার হয়।   ছাত্র সংসদ নির্বাচন কবে হবে এব্যাপারটা শিক্ষকদের অজানা। তাঁদের অনুভব যে, "তাঁদের কথায় কান দেওয়া হচ্ছেনা বা পরামর্শ বিরক্তির কারণ হচ্ছে।" তাঁরা বলছেন, "গভর্নিং বডি কলেজের শিক্ষার মানোন্নয়নে কিছুই করছেনা।"  আরো দেখুন গার্ডেনরিচ কলকাতা বিশ্ববিদ্যালয় অনুমোদিত কলেজের তালিকা ভারতে শিক্ষা পশ্চিমবঙ্গে শিক্ষা  তথ্যসূত্র  বহিঃসংযোগ  Harimohan Ghose College   বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:১৯৬৩-এ পশ্চিমবঙ্গে প্রতিষ্ঠিত
আন্ড্রেয়া মিয়া গেজ (জন্ম: ১৬ ই জুন ১৯৬৫) একজন মার্কিন জ্যোতির্বিজ্ঞানী এবং ইউসিএলএ-তে পদার্থবিদ্যা ও জ্যোতির্বিজ্ঞান বিভাগের অধ্যাপক। ডিসকভার ম্যাগাজিন ২০০৪ সালে নিজ নিজ ক্ষেত্রে উচ্চতর দক্ষতা প্রদর্শনকারী মার্কিন যুক্তরাষ্ট্রের শীর্ষ ২০ জন বিজ্ঞানী হিসাবে আন্ড্রেয়া মিয়াকে তালিকাভুক্ত করে। "আমাদের ছায়াপথের কেন্দ্রে একটি অতিবৃহদায়তনের আঁটসাঁট বস্তু আবিষ্কারের জন্য" ২০২০ সালে তিনি রেইনহার্ড গেনজেলের সাথে পুরস্কারের অর্ধেক অংশ ভাগাভাগি করে পদার্থবিজ্ঞানে নোবেল পুরস্কারে ভূষিত হন। বাকি অর্ধেক রজার পেনরোজকে দেওয়া হয়। আন্ড্রেয়া মিয়া হলেন পদার্থবিজ্ঞানের নোবেল পুরস্কার অর্জনকারী চতুর্থ মহিলা।  প্রাথমিক জীবন  সুজ্যান (গেইটন) ও গিলবার্ট গেজের কন্যা আন্ড্রেয়া নিউ ইয়র্ক সিটিতে জন্মগ্রহণ করেন। তার বাবা ইতালির রোমে তিউনিসিয়া ও জার্মানির ফ্রাঙ্কফুর্টের বংশভূত এক ইহুদি পরিবারে জন্মগ্রহণ করেন।http://www.mevakshederekh.info/Portals/0/Il_tempo_e_idea/HAZMAN%20VEHARAION%20-%20IL%20TEMPO%20E%20L_IDEA%20Vol%20XXV%202019%20(web).pdf তার মা ম্যাসাচুসেট্‌সের উত্তর অ্যাটলবোরোর আইরিশ ক্যাথলিক পরিবারে জন্মগ্রহণ করেন।  আন্ড্রেয়া শিকাগোতে বেড়ে ওঠেন এবং শিকাগো বিশ্ববিদ্যালয়ের ল্যাব স্কুলে পড়াশোনা করেন। অ্যাপোলো প্রোগ্রামের মুন অবতরণগুলি তাঁকে প্রথম মহিলা নভোচারী হওয়ার জন্য অনুপ্রাণিত করে এবং তার মা তার লক্ষ্যকে সমর্থন করেন। তার সবচেয়ে প্রভাবশালী মহিলা আদর্শ বাক্তি হলেন তাঁর উচ্চ বিদ্যালয়ের রসায়ন শিক্ষকা। তিনি গণিত বিষয়ে কলেজে পড়াশোনা শুরু করেন, তবে পরবর্তীতে পদার্থবিজ্ঞানে শিক্ষাগ্রহণ শুরু করেন। তিনি ১৯৮৭ সালে ম্যাসাচুসেট্‌স ইনস্টিটিউট অব টেকনোলজি থেকে পদার্থবিজ্ঞানে বি.এস এবং ১৯৯২ সালে ক্যালিফোর্নিয়ার ইনস্টিটিউট অব টেকনোলজিতে জেরি নিউজবাউরের নির্দেশনায় পিএইচডি অর্জন করেন।   কর্মজীবন  তার বর্তমান গবেষণার ভিতরে আছে কেক টেলিস্কোপের মত উচ্চ রেজুলেশনের ছবি তোলার জন্য যন্ত্র আবিষ্কার করা।  তার এই গবেষণার ফলাফল থেকে একটি গ্যলাক্সির কেন্দ্রে অবস্থিত অতি দানবীয় বস্তুর গঠন পদ্ধতি সম্পর্কে জানা যায়। তার এই গবেষণার ফলাফল্গুলোর মধ্যে একটি হলো আমাদের মিল্কিওয়ে বা আকাশগঙ্গা ছায়াপথের কেন্দ্রে যে ব্ল্যাকহোল আছে যা স্যাজাটেরিয়াস এ* এর আবিষ্কার।  ছায়াপথের কেন্দ্রের এই অতিদানবীয় বস্তুকে তদন্ত করতে তিনি এর আশেপাশে থাকা তারাগুলোর গতি পর্যবেক্ষণ করেন ও গতিবিদ্যার সাহায্য নেন।    ব্যক্তিগত জীবন  তিনি টম লাশরেটের সাথে বিবাহ বন্ধনে আবদ্ধ হন যিনি একজন ভূতত্ত্ববিদ। তাদের দুই সন্তান আছে। মাস্টার্স সুইম ক্লাবে তিনি একজন সাতারু হিসেবে আছেন।    তথ্যসূত্র    বহিঃসংযোগ   বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:নোবেল বিজয়ী নারী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:ইহুদি মার্কিন বিজ্ঞানী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:ইহুদি নোবেল বিজয়ী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের ব্যক্তি
লুজ মেরিনা জুলুয়াগা জুলুয়াগা (; ৩১ অক্টোবর ১৯৩৮ - ২ ডিসেম্বর ২০১৫) ছিলেন একজন কলম্বীয় মডেল এবং বিউটি কুইন, যিনি মিস ইউনিভার্স ১৯৫৮ জিতেছিলেন। পলিনা ভেগা মিস ইউনিভার্স ২০১৪ হওয়ার আগ পর্যন্ত তিনিই একমাত্র কলম্বীয় নারী ছিলেন যিনি মিস ইউনিভার্স প্রতিযোগিতা জিতেছেন।   জীবনী    তথ্যসূত্র    বহিঃসংযোগ     Colombia.com  বিষয়শ্রেণী:১৯৩৮-এ জন্ম বিষয়শ্রেণী:২০১৫-এ মৃত্যু বিষয়শ্রেণী:মিস ইউনিভার্স বিজয়ী বিষয়শ্রেণী:মিস ইউনিভার্স ১৯৫৮-এর প্রতিযোগী বিষয়শ্রেণী:কলম্বীয় সুন্দরী প্রতিযোগিতার বিজয়ী বিষয়শ্রেণী:মিস কলম্বিয়ার বিজয়ী
হরচন্দ্র ঘোষ () (২৩ জুলাই, ১৮০৮ - ৩ ডিসেম্বর, ১৮৬৮) উনিশ শতকের বাঙালি জজ। তিনি ডিরোজিওর শিষ্যরূপে হিন্দু কলেজে শিক্ষাপ্রাপ্ত হন। লর্ড উইলিয়াম বেন্টিঙ্ক তাকে গভর্নর জেনারেলের দেওয়ানের  পদ দিতে চাইলে তিনি তা গ্রহণে অসম্মত হন। পরে নতুন-সৃষ্ট মুনসেফের পদ পান। এক বছরের মধ্যে বাঁকুড়ার মুনসেফ থেকে হুগলীর সদর আমিন হন। ১৮৪৪ সালে প্রধান সদর আমিন হয়ে চব্বিশ পরগণায় বদলি হয়ে আসেন। ১৮৫২ সালে কলকাতা পুলিশ কোর্টের জুনিয়র ম্যাজিস্ট্রেট এবং ১৮৫৪ সালে কলকাতা ছোট আদালতের জজের পদ পান এবং ১৮৬৮ সাল পর্যন্ত দায়িত্ব পালন করেন। এ পদে তিনিই প্রথম বাঙালি।Cotton, H.E.A., Calcutta Old and New, 1909/1980, pp. 639-40, General Printers and Publishers Pvt. Ltd. তিনি বাঁকুড়া ও সরশুনায় দুটি স্কুল স্থাপন করেন। বেথুন স্কুল কমিটির সভ্য ও 'রায়বাহাদুর' উপাধি ভূষিত ছিলেন। স্মৃতিরক্ষা কমিটি কর্তৃক স্থাপিত (১৮৭৬) তার মর্মরমূর্তি ছোট আদালতের প্রাঙ্গণে বর্তমান আছে। তার পুত্র রায়বাহাদুর জ্ঞানেন্দ্র চন্দ্র কলকাতা বিশ্ববিদ্যালয় ও অন্যান্য শিক্ষা প্রতিষ্ঠানে বহু লক্ষ টাকা দান করেছিলেন। কালীপ্রসন্ন সিংহর পিতা নন্দলালের মৃত্যুর পর তিনি তাঁর অভিভাবক হন। কালীপ্রসন্নকে জ্ঞাতিদের বিরুদ্ধে মোকদ্দমা লড়তে সাহায্য করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৪১,   তথ্যসূত্র   বহিঃসংযোগ   বিষয়শ্রেণী:বাঙালি জজ বিষয়শ্রেণী:বাংলার নবজাগরণ বিষয়শ্রেণী:১৮০৮-এ জন্ম বিষয়শ্রেণী:১৮৬৮-এ মৃত্যু বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বাঙালি ব্যক্তি বিষয়শ্রেণী:কলকাতার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বিচারক
জার্ড বেকার (৩ মে ১৯৪০ - ১০ জানুয়ারী ২০১৭) একজন জার্মান রসায়নবিদ ছিলেন।   জীবনী  জার্ড বেকার ১৯৪০ সালের ৩ মে জার্মানির এশওয়েগে জন্মগ্রহণ করেন। তিনি স্টুটগার্ট বিশ্ববিদ্যালয়ে অজৈব রসায়ন বিভাগে ইমেরিটাস অধ্যাপক কাজে ব্রতী ছিলেন। ১৯৭৪ সালে তিনিই প্রথম ফসফরাসঘটিত জৈব যৌগ ফসফাঅ্যালকিন সংশ্লেষিত করেন। ফসফরাস রসায়নের গবেষণার ক্ষেত্রে তিনি অগ্রণী ভূমিকা পালন করেন। কার্বন পরমাণুর সাথে ফসফরাসঘটিত জৈব যৌগগুলি নিয়ে তিনি নানা ধরনেরর কাজ করেছেন। তার গবেষণা পরবর্তীকালে অবস্থান্তর ধাতুর রসায়নের পাশাপাশি জৈব সংশ্লেষণের প্রয়োগে কাজে লাগে।   মৃত্যু ২০১৭ সালের ১০ জানুয়ারী ৭৬ বছর বয়সে তার জীবনাবসান হয়।    তথ্যসূত্র    বহিঃসংযোগ   স্টুটগার্ট বিশ্ববিদ্যালয়ের হোমপেজ  বিষয়শ্রেণী:জার্মান রসায়নবিদ বিষয়শ্রেণী:২০শ শতাব্দীর জার্মান রসায়নবিদ বিষয়শ্রেণী:২০১৭-এ মৃত্যু বিষয়শ্রেণী:১৯৪০-এ জন্ম বিষয়শ্রেণী:২১শ শতাব্দীর জার্মান রসায়নবিদ
DO NOT EVER ADD "with disclaimers" TO THIS TEMPLATE.  SEE Wikipedia:GFDL standardization FOR MORE INFORMATION.  This template adds pages to :Category:Self-published work and :Category:GFDL images.  Please consider uploading images under this license to the Wikimedia Commons, where they will be accessible to all Wikimedia projects, not just the English Wikipedia.   See also   Wikipedia:GFDL standardization  Commons:Template:GFDL-self       Redirects to this template   ar:قالب:رخصة جنو للوثائق الحرة - شخصي bjn:Citakan:GFDL-self ckb:داڕێژە:مۆڵەتنامەی گنو بۆ بەڵگە ئازادەکان-خۆ en:Template:GFDL-self fa:الگو:GFDL-self gv:Clowan:GFDL-self ms:Templat:GFDL-self myv:ЛопаПарцун:GFDL-self mzn:شابلون:GFDL-self pl:Szablon:GFDL-self pt:Predefinição:GFDL-self ru:Шаблон:GFDL-self sh:Šablon:GLSD-ja sr:Шаблон:ГЛСД-ја te:మూస:GFDL-సొంతకృతి tg:Шаблон:ГФДЛ-xуд uk:Шаблон:GFDL-self vi:Bản mẫu:GFDL-self zh-yue:Template:GFDL-self
thumb|২০২১ সালে গং ইউ গং জি-চিওল (; জন্ম ১০ জুলাই, ১৯৭৯), যিনি তাঁর মঞ্চনামে গং ইউ () নামে বেশি পরিচিত, তিনি একজন দক্ষিণ কোরিয়ার অভিনেতা। তিনি টেলিভিশন ধারাবাহিক দ্য ফার্স্ট শপ অব কফি প্রিন্স (২০০৭), গার্ডিয়ান: দ্য লোনলি অ্যান্ড গ্রেট গড (২০১৬–২০১৭), স্কুইড গেম (২০২১) এবং চলচ্চিত্র সাইলেন্সড (২০১১), ট্রেন টু বুসান (২০১৬), ও দ্য এজ অব শ্যাডোজ (২০১৬)-এ অভিনয়ের জন্য সর্বাধিক পরিচিত। তিনি বুসান, দক্ষিণ কোরিয়ায় জন্মগ্রহণ করেন।  তথ্যসূত্র  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কিউং হি বিশ্ববিদ্যালয়ের প্রাক্তন শিক্ষার্থী বিষয়শ্রেণী:দক্ষিণ কোরীয় চলচ্চিত্র অভিনেতা বিষয়শ্রেণী:দক্ষিণ কোরীয় টেলিভিশন অভিনেতা বিষয়শ্রেণী:দক্ষিণ কোরীয় পুরুষ মডেল বিষয়শ্রেণী:বুসানের অভিনেতা বিষয়শ্রেণী:চীনা বংশোদ্ভূত দক্ষিণ কোরীয় ব্যক্তি বিষয়শ্রেণী:২১শ শতাব্দীর দক্ষিণ কোরীয় অভিনেতা
কাদিগড় জাতীয় উদ্যান বাংলাদেশের ময়মনসিংহ জেলার ভালুকা উপজেলায় বিস্তৃত একটি জাতীয় উদ্যান। ২০১০ সালের ২৪ অক্টোবর এটি প্রতিষ্ঠিত হয়। ৩৪৪.১৩ হেক্টর জমি নিয়ে এই জাতীয় উদ্যানটি গঠিত।   অবস্থান   এই উদ্যানটি ময়মনসিংহের ভালুকা উপজেলার কাচিনা ইউনিয়নের সিডষ্টোর বাজার টু সখিপুর রাস্তার কাচিনা বাজার হইতে প্রায় ১ কিঃ মিঃ উত্তরে পালগাও চৌরাস্তার পাশে, কাচিনা গ্রামের উত্তর এবং পালগাও গ্রামের পূর্ব দিকে অবস্থিত।   হুমকি  কাদিগড় জাতীয় উদ্যানের পার্শ্ববর্তী কাচিনা, বাটাজোর, পালগাঁও, তামাট ও ডাকুরিয়া গ্রামে বন বিভাগের নীতিমালাকে লঙ্ঘন করে বিভিন্ন স্থানে স্থাপন করা হয়েছে ১৫টি করতকল। আর এসব করাতকলে অনবরত চলছে প্রকাশ্য দিবালোকে ও রাতের আঁধারে শাল বনের বড় বড় গাছ কেটে কাঠ চেরাই। আর সেই চেরাই কাঠ করে আশপাশ এলাকার বাজারে অবস্থিত আসবাবপত্রের দোকানে হচ্ছে বিক্রি।   চিত্রশালা    তথ্যসূত্র   বিষয়শ্রেণী:বাংলাদেশের জাতীয় উদ্যান বিষয়শ্রেণী:ময়মনসিংহ জেলার দর্শনীয় স্থান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:ভালুকা উপজেলা
দেশ অনুযায়ী রেল দুর্ঘটনার তালিকা    চীন    চীনে ট্রেন দুর্ঘটনার তালিকা   চেক প্রজাতন্ত্র    চেক প্রজাতন্ত্রের রেল দুর্ঘটনার তালিকা   জার্মানি  জার্মান রেল দুর্ঘটনার তালিকা   ভারত   ভারতীয় রেল দুর্ঘটনার তালিকা   ইরান   ইরানের রেল দুর্ঘটনার তালিকা   আয়ারল্যান্ড   আইরিশ রেল দুর্ঘটনা   নিউজিল্যন্ড   নিউজিল্যান্ডের রেল দুর্ঘটনার তালিকা   রাশিয়া   রাশিয়ান রেল দুর্ঘটনার তালিকা   স্পেন   স্প্যানিশ রেল দুর্ঘটনার তালিকা   থাইল্যান্ড   থাইল্যান্ডে ট্রেন দুর্ঘটনার তালিকা   যুক্তরাজ্য   ব্রিটিশ রেল দুর্ঘটনার তালিকা   যুক্তরাষ্ট্র   আমেরিকান রেলপথের দুর্ঘটনার তালিকা   বহিঃসংযোগ   বিষয়শ্রেণী:রেল দুর্ঘটনা বিষয়শ্রেণী:দেশ অনুযায়ী রেল পরিবহন দুর্ঘটনা ও ঘটনার তালিকা
গোবর্ধন বা গোবর্ধনচার্য ছিলেন দ্বাদশ শতাব্দীর সেন রাজা লক্ষ্মণ সেনের রাজসভার কবি। তিনি জয়দেবের সমসাময়িক ছিলেন এবং তাঁর আর্যসপ্তশতি, আর্য মিটারের অনুসরণে ৭০০টি কামোত্তেজক কবিতার একটি সংকলনের জন্য পরিচিত।   এটি প্রায় এক হাজার বছর আগে রচিত রাজা হালাকে ঐতিহ্যগতভাবে আরোপিত আরও গণতান্ত্রিক প্রাকৃত ভাষায় ৭০০টি শ্লোকের প্রতিক্রিয়া। কবিতার দুটি সেটই আর্য মিটারে রচিত হয়েছিল।   তথ্যসূত্র   বিষয়শ্রেণী:সংস্কৃত কবি
নারায়নপুর ইউনিয়ন বাংলাদেশের খুলনা বিভাগের যশোর জেলার অন্তর্গত চৌগাছা উপজেলার একটি অন্যতম ইউনিয়ন।  ভৌগোলিক অবস্থান ভৌগোলিক অবস্থান অনুযায়ী নারায়নপুর জেলা সদর হতে প্রায় ৩০ কিলোমিটার এবং উপজেলা সদর হতে প্রায় ৫ কিলোমিটার দূরে নারায়নপুর বাজার সংলগ্ন কপোতাক্ষ নদীর তীরে অবস্থিত। এর উত্তর দিকে মহেশপুর উপজেলার আজমপুর ইউনিয়ন, দক্ষিণে স্বরুপদাহ ইউনিয়ন,পুর্বে হাকিমপুর ইউনিয়ন,  পাতিবিলা ইউনিয়ন ও পশ্চিমে মহেশপুর উপজেলার মান্দার বাড়িয়া ইউনিয়ন। ইউনিয়নটি ১৬টি গ্রাম এবং ১৩টি মৌজা নিয়ে গঠিত হয়েছে।  গ্রাম নারায়ণপুর  ইউনিয়নে মোট ১৬টি গ্রাম রয়েছে।   চাঁদপাড়া   কাদবিলা  গুয়াতলী মান্দারতলা পাড়া   হোগলডাঙ্গা  মাঙ্গীরপাড়া  বড়খানপুর  কিসমত খানপুর  বুন্দলীতলা  বাটিকামারী  বাদেখানপুর  ভগবানপুর  ইলিশমারি  নারায়নপুর  পেটভরা  হাজরাখানা।  তথ্যসূত্র  বিষয়শ্রেণী:চৌগাছা উপজেলার ইউনিয়ন
এটি সৌদি আরবের জাদুঘরের একটি তালিকা:   সৌদি আরবের জাদুঘর  থাম্ব|নাসিফ হাউস, সৌদি আরব   আল বাসাম হেরিটেজ হাউস  ক্লক টাওয়ার যাদুঘর  দার আল মদিনা জাদুঘর  দারাত সাফেয়া বিজাগর  হাফফ জাতীয় জাদুঘর  হেজাজ রেলওয়ে যাদুঘর  হিউম্যান হেরিটেজ মিউজিয়াম  জাদেহ জাদুঘর  জেদ্দা রিজিওনাল মিউজিয়াম অফ আর্কিওলজি অ্যান্ড এথনোগ্রাফি  আল-জউফ প্রত্নতত্ত্ব এবং লোককাহিনীর যাদুঘর  কিং আব্দুল আজিজ ঐতিহাসিক কেন্দ্র  আল-মদিনা জাদুঘর  মাদাইন সালেহ  মাসমাক দুর্গ  নাসিফ হাউস  সৌদি আরবের জাতীয় জাদুঘর  রয়্যাল সৌদি এয়ার ফোর্স মিউজিয়াম  আল-সালাম জাদুঘর  শাদ্দা প্রাসাদ  শরীফ জাদুঘর  তাবুক দুর্গ  তৈয়বত জাদুঘর  দুই পবিত্র মসজিদের স্থাপত্য প্রদর্শনী  আল-জাহের প্রাসাদ যাদুঘর   আরও দেখুন    জাদুঘরের তালিকা  সৌদি আরবে পর্যটন  বিষয়শ্রেণী:সৌদি আরবের শিক্ষা সম্পর্কিত তালিকা বিষয়শ্রেণী:সৌদি আরবের জাদুঘর বিষয়শ্রেণী:সৌদি আরবের ভবন ও স্থাপনার তালিকা বিষয়শ্রেণী:দেশ অনুযায়ী জাদুঘরের তালিকা বিষয়শ্রেণী:সৌদি আরবের দর্শনীয় স্থানের তালিকা বিষয়শ্রেণী:এশিয়ার জাদুঘরের তালিকা
জ্যাকোবাবাদ (সিন্ধি and ) পাকিস্তানের সিন্ধু শহর জ্যাকোবাবাদ জেলা ও রাজ্যের রাজধানী শহর হিসাবে কাজ করে থাকে এবং জ্যাকোবাবাদের তালুকা উপজেলার প্রশাসনিক কেন্দ্রটি জেলা প্রশাসনের প্রশাসনিক উপবিভাগ হিসেবে পরিচালিত হয়। শহরটি নিজেই ৪টি ইউনিয়ন পরিষদ নিয়ে গঠিত হয়েছে। সিন্ধু ও বেলুচিস্তানের প্রাদেশিক সীমানার পার্শ্ববর্তী এলাকায় জ্যাকোবাবাদ একটি বিলুপ্ত গ্রামের (খংগড়) নিকট শহর হিসেবে গড়ে ওঠেছে এবং পাকিস্তান রেলওয়ে ও প্রদেশের অনেকগুলি প্রধান রাস্তা অতিক্রম করেছে।  ব্যুৎপত্তি জ্যাকোবাবাদের উৎপত্তি উর্দু থেকে; যেটি জ্যাকব শহর নামে পরিচিত। এই শহরের নাম ইস্ট ইন্ডিয়া কোম্পানি অফিসার এবং প্রকৌশলী জন জ্যাকবের (১৮১২-১৮৫৮) নামে নামকরণ করা হয়।  ইতিহাস ব্রিটিশ শাসনামলের সময়ে, ব্রিটিশ রাজ্যের অংশ হিসেবে শহরটি বোম্বে প্রেসিডেন্সির উচ্চ সিন্ধুর সীমান্তবর্তী জেলা প্রশাসন ছিল; যার সাথে উত্তর-পশ্চিম রেলপথের কোয়েটা শাখার একটি স্টেশন ব্যবহৃত হত। দক্ষিণ এশিয়ায় সর্বোচ্চ তাপমাত্রা থাকার স্থান হিসেবে ক্রমাগতভাবে শহরটি সুপরিচিত হয়ে ওঠেছে। এখানকার গড় গ্রীষ্মের গড় তাপমাত্র প্রায় ৯৮ ডিগ্রি ফারেনহাইট (৩৭ ডিগ্রি সেলসিয়াস)।  জলবায়ু জ্যাকোবাবাদের জলবায়ু মূলত গ্রীষ্মকালে গরম এবং শীতকালীন হালকা উঞ্চতা বিদ্যমান। নিম্নে বিস্তারিত তুলে ধরা হল:  তথ্যসূত্র  বিষয়শ্রেণী:পাকিস্তানের শহর বিষয়শ্রেণী:জ্যাকোবাবাদ জেলা বিষয়শ্রেণী:সিন্ধু প্রদেশের জনবহুল স্থান
কালচোঁ উত্তর বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।   আয়তন  কালচোঁ উত্তর ইউনিয়নের আয়তন ৩,৬৪২ একর।   জনসংখ্যার উপাত্ত  ২০১১ সালের পরিসংখ্যান অনুযায়ী কালচোঁ উত্তর ইউনিয়নের জনসংখ্যা ২৪,৮৩৯ জন। এর মধ্যে পুরুষ ১২,৭৫২ জন এবং মহিলা ১২,০৮৭ জন। মোট পরিবার ৪,৫৮৯টি।   অবস্থান ও সীমানা  হাজীগঞ্জ উপজেলার উত্তরাংশে কালচোঁ উত্তর ইউনিয়নের অবস্থান। এ ইউনিয়নের পশ্চিমে দ্বাদশ গ্রাম ইউনিয়ন, দক্ষিণে কালচোঁ দক্ষিণ ইউনিয়ন, পূর্বে হাটিলা পশ্চিম ইউনিয়ন এবং উত্তরে কচুয়া উপজেলার কাদলা ইউনিয়ন ও মতলব দক্ষিণ উপজেলার নারায়ণপুর ইউনিয়ন অবস্থিত।   প্রশাসনিক কাঠামো  কালচোঁ উত্তর ইউনিয়ন হাজীগঞ্জ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।   শিক্ষা ব্যবস্থা  ২০১১ সালের পরিসংখ্যান অনুযায়ী কালচোঁ উত্তর ইউনিয়নের সাক্ষরতার হার ৫৫.৯%।   শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    উল্লেখযোগ্য ব্যক্তি    জনপ্রতিনিধি    আরও দেখুন   হাজীগঞ্জ উপজেলা  হাজীগঞ্জ থানা  চাঁদপুর জেলা   তথ্যসূত্র    বহিঃসংযোগ   বিষয়শ্রেণী:হাজীগঞ্জ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
আবদেল-রহমান আল-শান্তি (জন্ম ১৪ সেপ্টেম্বর, ২০০৮), যিনি পেশাগতভাবে এমসি আবদুল বা এমসিএ আবদুল নামে পরিচিত, হলেন গাজা ভূখণ্ড-এর একজন ফিলিস্তিনি হিপ হপ তারকা। আব্দুল গাজায় তার স্কুলের সামনে স্বাধীনতার বিষয়ে একটি হিপ হপ সঙ্গীত গেয়ে জনপ্রিয়তা অর্জন করেন, যেটি সামাজিক যোগাযোগের মাধ্যমে কয়েক লাখ ভিউ অর্জন করে। পরবর্তীকালে, ২০২৩ সালের আগস্ট পর্যন্ত, ইউটিউবে তার "শাউটিং অ্যাট দ্য ওয়াল" এবং "প্যালেস্টাইন"-এর ভিডিও দুটি যথাক্রমে ১,৪০,০০০০ ভিউ এবং ৭,০০,০০০ ভিউ পেয়েছে।   প্রাথমিক জীবন  আবদেল-রহমান আল-শান্তি ফিলিস্তিনের গাজায় জন্মগ্রহণ করেন। ২০০৭ সালের দিকে মিশরে সিএনভি রক্তপাতের চিকিৎসার জন্য তার মায়ের অস্ত্রোপচার করা হয় তবে আল-শান্তি বলেন যে গাজা অবরোধের কারণে তার মা অস্ত্রোপচার চালিয়ে যেতে পারেন নি।  আব্দুল নয় বছর বয়সে হিপ হপ এবং গান লেখা শুরু করেন। তিনি তার প্রিয় ট্র্যাকগুলির কভার সংস্করণ রেকর্ড করতে শুরু করেন এবং সেগুলি বন্ধুদের সাথে এবং অনলাইনে ভাগ করে নেন৷ ছোটবেলায় তার পরিবার তাকে এমিনেম এবং তার সহকর্মী ফিলিস্তিনি ডিজে খালেদের মতো শিল্পীদের গানের সাথে তাকে পরিচয় করিয়ে দেন, ডিজে খালিদকে আবদুল তার চার প্রিয়জনের একজন বলে মনে করেন; অন্যরা হলেন এনএফ, তাপেক এবং জে-জেড । আব্দুল বলেছিলেন যে তিনি ফিলিস্তিনি মোহাম্মদ আসাফের মতো আরব আইডলে যেতে চান।    কর্মজীবন  ২০২০ সালে, আব্দুল গাজার বোমা হামলায় ক্ষতিগ্রস্ত ফিলিস্তিনি পরিবারগুলির পক্ষে ওকালতি করেন।  তার গান প্রকাশের পর, তিনি রেকর্ড লেবেল এম্পায়ারের দৃষ্টি আকর্ষণ করতে সক্ষম হন।  এমসি আব্দুল চ্যালেঞ্জিং সময় মোকাবেলার হাতিয়ার হিসেবে হিপ হপ সঙ্গীতের গুরুত্ব সম্পর্কে বলেন, “আমি যখন লিখি তখন আমার কলমে যে শক্তি থাকে, আমি অপ্রতিরোধ্য। মাইক্রোফোনই একমাত্র পালানোর উপায়।"   একক সঙ্গীত    "সাউটিং অ্যাট দ্য ওয়াল" (২০২১)  "প্যালেস্টাইন [ফ্রিভার্স]" (২০২১)  "বেটার লাইফ" (২০২১)  "মাই ওয়ানলি ওয়ে টু ভয়েস" (২০২১)  "আই মে বি ইয়াং" (২০২১)  "এমসি আব্দুল রেপস উইথ হিজ ফ্রেন্ডস অ্যাট ত স্কুল!" (২০২০)   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০৮-এ জন্ম বিষয়শ্রেণী:২১শ শতাব্দীর ফিলিস্তিনি ব্যক্তি বিষয়শ্রেণী:গাজা শহরের ব্যক্তি বিষয়শ্রেণী:ফিলিস্তিনি র‍্যাপার
আল জাজিরা মিডিয়া নেটওয়ার্ক (এজেএমএন) হচ্ছে কাতার ভিত্তিক পরিচালিত একটি আন্তর্জাতিক পাবলিক মিডিয়া যার সদর দপ্তর দোহার ওয়াদি আল সাইলের রেডিও এবং টেলিভিশন কর্পোরেশন কমপ্লেক্সে অবস্থান করছে। এটি আন্তর্জাতিক আরবি সংবাদভিত্তিক টেলিভিশন চ্যানেল আল জাজিরার মূল সংস্থা এবং অন্যান্য প্রায় একই ধরনের বাস্তব তথ্যমূলক সক্রিয় প্রতিষ্ঠান। প্রাথমিকভাবে শুধুমাত্র আরবি ভাষার একটি সংবাদ মাধ্যম হিসেবে চ্যানেলটি যাত্রা শুরু করলেও বর্তমানে বিশ্বের বিভিন্ন দেশে স্যাটেলাইট টেলিভিশন চ্যানেল হিসাবে চালু করা হয় যেখানে এটি একাধিক ভাষায় ও এর বাইরে ইন্টারনেট সংস্করনন এবং বিশেষ টেলিভিশন চ্যানেল সহ বেশ কয়েকটি আউটলেট সহ একটি বিশ্বব্যাপি বিস্তৃত একটি বিশাল নেটওয়ার্কে ছড়িয়ে পড়েছে। চ্যানেলটির সভাপতি বা মহাপরিচালক হিসেবে দায়িত্ব পালন করছেন শেখ হামাদ বিন থামির আল থানি। এছাড়াও ভারপ্রাপ্ত মহাপরিচালক হিসেবে দায়িত্বে আছেন মোস্তফা সওগ।   তথ্যসূত্র   বিষয়শ্রেণী:আল জাজিরা বিষয়শ্রেণী:আরব গণমাধ্যম বিষয়শ্রেণী:বহুজাতিক কোম্পানি বিষয়শ্রেণী:কাতারের সম্মিলিত কোম্পানি বিষয়শ্রেণী:১৯৯৬-এ প্রতিষ্ঠিত গণমাধ্যম কোম্পানি বিষয়শ্রেণী:জনসাধারণের অর্থায়নে পরিচালিত সম্প্রচারক